Public procurement notice: Contract Notice
Published: 2024-09-09
Contract type: Works
Procedure: Open procedure
CPV classification: 09331200: Solar photovoltaic modules | 45300000 | 45321000 | 45400000 | 45421100
Estimated value: 48178248.85 RON
Submission deadline: 2024-10-14
Award criteria: price, quality
EU fund: eu-funds

Technical requirements: Infractiuni teroriste sau infractiuni legate de activitati teroriste
Exploatarea prin munca a copiilor si alte forme de trafic de persoane
Autoritatea contractantă intenționează să încheie un contract având ca obiect achiziționarea serviciului de elaborare a proiectului tehnic și execuție de lucrări(proiectare+executie), necesare realizării obiectivului de investiţii “Modernizare și reabilitare energetică a  Centrului de pregătire și refacere/recuperare a capacității de muncă Diana-Saturn – Mangalia, jud. Constanța”, cu finanţare din fondurile Europene aferente Planului Naţional de Redresare şi Rezilienţă PNRR/2022/C5/2/B.2.2./1, Componenta 5- Valul renovării/ Axa 2 - Schema de Granturi pentru eficienţă energetică în clădiri publice/Operaţiunea B.2. - Renovarea energetică moderată sau aprofundată a clădirilor publice.
Realizarea investiției preconizate urmărește îndeplinirea standardelor și cerințelor Uniunii Europene, coroborat cu necesitatea mondială de a reduce consumurile de energii convenționale, reducerea consumului de energie și al emisiilor de dioxid de carbon, reducerea cheltuielilor cu utilitățile și implicit protejarea mediului înconjurător, punerea în siguranță a clădirii din punct de vedere seismic, asigurarea spațiilor de lucru și optimizarea condițiilor de muncă pentru personal, asigurarea condițiilor optime de pregătire și de refacere a capacității de muncă a personalului etc.

a) Numărul de zile până la care se pot solicita clarificări înainte de data limită de depunere a ofertelor: 20 zile
b) Autoritatea contractanta va raspunde in mod clar si complet tuturor solicitarilor de clarificare/informatiilor suplimentare in a 12-a zi inainte de termenul limita stabilit pentru depunerea ofertelor.

În conformitate cu prevederile art. 2, alin. (2) din Contractul de finanțare nr. 9108/24.01.2023,  între Ministerul Dezvoltării, Lucrărilor Publice și Administrației și Ministerul Afacerilor Interne, perioada de implementare a Proiectului aferent realizării obiectivului de investiții denumit „Modernizare și reabilitare energetică a  Centrului de pregătire și refacere/recuperare a capacității de muncă Diana-Saturn – Mangalia, jud. Constanța”, este de 24 de luni, calculate de la data semnării Contractului de finanțare.
Conform actului adițional nr. 2/220.022/06.12.2023 încheiat cu M.D.L.P.A., perioada de implementare a proiectului a fost modificată de la 24 de luni la 36 de luni, calculată de la data semnării contractului de finanțare, respectiv până la data de 14.02.2026.
Ofertantul, terţul / terţii susţinător(i), subcontractantul / subcontractanţii, iar în cazul în care oferta este depusă de o asociere, fiecare asociat (inclusiv liderul) va completa DUAE configurat de autoritatea contractantă  în SEAP (conform art. 193 alin (1) din Legea nr. 98/2016 privind achizițiile publice, în secțiunea dedicată procedurii în cauză, până la data limită de depunere a ofertelor stabilită în anunțul de participare. DUAE, astfel completat, va putea fi vizualizat și analizat de către autoritatea contractantă în secțiunea dedicată acestuia. A se vedea Notificare ANAP privind utilizarea DUAE în procedurile desfășurate exclusiv prin mijloace electronice din 08/04/2019.
La solicitarea autorității contractante, se vor depune documentele justificative aferente celor asumate prin completarea DUAE, doar de către ofertantul clasat pe locul 1 în clasamentul intermediar întocmit la finalizarea evaluării ofertelor. Aceste documente pot fi:
1.  Certificate constatatoare cu privire la plata impozitelor, taxelor sau a contribuțiilor la bugetul general consolidat (buget local, buget de stat etc.) valabile la momentul prezentării, atât în cazul operatorului român cât și străin; În cazul sediilor secundare și punctelor de lucru se vor avea în vedere prevederile art. 165 alin. 3 din Legea 98/2016, declarație pe propria răspundere privind îndeplinirea obligațiilor de plată a impozitelor, taxelor sau contribuțiilor la bugetul anual consolidat datorate.
2.  Cazierul judiciar al operatorului economic și al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de ONRC / actul constitutiv;
3. După caz, documente prin care se demonstrează faptul că operatorul economic poate beneficia de derogările prevăzute la art. 166 alin. (2), art. 167 alin. (2), art. 171 din Legea 98/2016 privind achiziţiile publice; 
4.Alte documente edificatoare, după caz.

Persoanele juridice/fizice străine vor prezenta orice documente edificatoare eliberate de instituțiile autorizate ale țării de origine (certificate de atestare fiscală, caziere judiciare, alte documente echivalente, etc.) cu privire la plata impozitelor, taxelor sau a contribuțiilor la bugetul general consolidat. Aceste documente pot fi prezentate în original sau copie conform cu originalul, însoțite de traducere autorizată.
În cazul în care în ţara de origine sau în ţara în care este stabilit ofertantul nu se emit documente de natura celor solicitate sau respectivele documente nu vizează toate situaţiile prevăzute la art. 164, 165 şi 167 din Legea nr. 98/2016, cu modificările și completările ulterioare, autoritatea contractantă acceptă o declaraţie pe propria răspundere sau, dacă în ţara respectivă nu există prevederi legale referitoare la declaraţia pe propria răspundere, o declaraţie autentică dată în faţa unui notar, a unei autorităţi. 


Evitarea conflictului de interese - Fiecare operator economic participant la procedura de atribuire, indiferent de calitatea acestuia (ofertant unic, asociat, terț susținător, subcontractant, după caz) nu trebuie sa se regăsească în situațiile prevăzute la art. 60 din Legea 98/2016
Modalitatea prin care poate fi demonstrata îndeplinirea cerinței: Se va completa DUAE de către operatorii economici participanţi la procedura de atribuire cu informaţiile aferente situaţiei lor. 

Persoanele cu funcţie de decizie din cadrul autorităţii contractante implicate în procedura de achiziție publică sunt: 
1. Bunghiuz Florin Nicolae –Director al Direcției Asigurare Logistică Integrată.
2. Pavel Raluca Lucia -  (d) Director adjunct al Direcției Asigurare Logistică Integrată.
3. Hang Alina - (d) Director adjunct, (î) Șef Serviciu Investiții și Administrare Patrimoniu Imobiliar.
4. Verzeş Mihaela Florica -Șef Serviciu Juridic.
5. Onea Viorel –(d) Șef Financiar.

Nota:
Autoritatea contractanta va exclude de la procedura orice ofertant/ofertant asociat/tert sustinator/subcontractant care se incadreaza in vreuna din situatiile prevazute la art.58-63, art.164, art.165 si art.167 din Legea nr.98/2016.
Initial, pentru probarea cerintelor  se va completa Documentul Unic de Achizitii European (DUAE) cf, art 193 din Legea 98/2016.
Toate documentele solicitate de autoritatea contractanta vor fi depuse de ofertant prin mijloace electronice în SEAP, in sectiunea dedicata, semnate cu semnatura electronica extinsa bazata pe un certificat calificat, conform Legii nr. 455/2001, republicata, privind semnatura electronica. In situatia in care certificatul de semnatura electronica nu apartine reprezentantului legal al ofertantului se va prezenta o imputernicire in acest sens. 
Documentele emise in alta limba decat limba romana vor fi prezentate in limba in care au fost emise, insotite de o traducere autorizata a acestora in limba romana. Toate documentele vor avea, pe langa semnatura, mentionat in clar numele intreg al persoanei semnatare;
Fiecare operator economic participant la procedura de atribuire, indiferent de calitatea acestuia trebuie sa dovedească o forma de înregistrare în condițiile legii din tara de rezidenta, sa reiasă ca operatorul economic este legal constituit, ca nu se afla în niciuna dintre situațiile de anulare a constituirii precum si faptul ca are capacitatea profesionala de a realiza activitățile care fac obiectul contractului.
Modalitatea prin care poate fi demonstrata îndeplinirea cerinței:
 Pentru demonstrarea indeplinirii criteriilor de calificare, prevazute in Fisa de Date a achizitiei, ofertantul/subcontractantul are obligatia de a completa initial doar documentul unic european (DUAE). 
Referitor la completarea DUAE, în temeiul art. 193, alin (6) din Legea 98/2016 privind achizițiile publice, autoritatea contractantă a activat optiunea A: Indicație globală pentru toate criteriile de selectie, din secțiunea criterii de selecție.
Astfel, operatorul economic se va limita la completarea în DUAE a acestui câmp, fără să trebuiască să completeze nicio altă parte din secțiunea Criterii de selectie.
 Documente justificative: Certificat constatator emis de Oficiul Național al Registrului Comerțului din care să rezulte obiectul de activitate al operatorului economic. Datele precizate în certificat trebuie să fie reale/valabile la momentul prezentării sau în cazul ofertanților străini, documente echivalente emise în tara de rezidenta, valabile la momentul prezentării.
Persoanele juridice/fizice straine vor prezenta documente care dovedesc o forma de înregistrare/atestare ori apartenență din punct de vedere profesional– însoțite de traducere autorizată.
Documentele justificative prin care se demonstreaza indeplinirea tuturor criteriilor de calificare si selectie in conformitate cu informatiile cuprinse in DUAE, vor fi solicitate ofertanților clasați pe primul loc în clasamentul intermediar la finalizarea evaluării ofertelor, pentru fiecare lot.

Pentru persoane juridice/fizice straine:
În cazul ofertantilor de alta nationalitate decat cea romana, documentele mentionate vor fi transmise în limba de origine, insotite de o traducere autorizata a acestora in limba romana. Documente edificatoare privind obiectul de activitate al operatorului economic (conform prevederilor art. 173 din Legea nr. 98/2016, cu modificarile si completarile ulterioare). Modalitatea de indeplinire si aplicabilitatea în cadrul procedurii: se vor prezenta documente care dovedesc o forma de înregistrare/atestare ori apartenenta. Documentele vor fi prezentate in traducere autorizata in limba romana.
 În cazul în care sistemul SEAP nu permite completarea DUAE electronic "xml" și tipărirea acestuia, se va completa formularul DUAE anexat documentației de atribuire și se va transmite în format PDF printat și semnat de către reprezentantul legal al op. ec. participant la procedură.